### Tájékoztató a csatolandó dokumentumokról

1. **A család jövedelmi viszonyait tanúsító igazolások,** az alábbiak figyelembe vételével:

**a) a rendszeres jövedelemmel rendelkező** személyek esetében, a kérelem benyújtását megelőző hónap nettó jövedelméről igazolás (táppénz, GYES, CSED, GYED, GYET is),

**GYES-ben, GYET-ben vagy ápolási díjban részesülő** esetében büntetőjogi nyilatkozat, hogy munkaviszonyból származó jövedelemmel rendelkezik-e.

Ha **GYES-ben, GYED-ben részesül és mellette keresőtevékenységet folytat**, úgy a kérelem beadását megelőző hónap jövedelméről a munkáltató hivatalos igazolása szükséges.

Amennyiben nem folytat keresőtevékenységet, az erről szóló munkáltató által kiállított hivatalos igazolás csatolandó.

**b) Nyugdíjas** esetében a Nyugdíjfolyósító Igazgatóság tárgyév januárjában megküldött értesítése, melyben szerepel a január elsejétől megállapított ellátás összege és típusa, valamint a legutolsó nyugdíjszelvény, számlakivonat, vagy a pénzintézet igazolása. (Az értesítőt évente csak egy alkalommal kell csatolni.) **Ideiglenes özvegyi** nyugdíj folyósítása esetén az erről szóló határozat másolata,

**c) közfoglalkoztatásban részvevők esetén** a közfoglalkoztatási szerződés másolata,

**d) álláskeresők ellátása vagy foglalkoztatást elősegítő támogatásban részesülők** esetében az illetékes állami foglalkoztatási szerv megállapító határozatának fénymásolata, és az utolsó csekkszelvény, számlakivonat, vagy a pénzintézet igazolása, álláskeresők ellátása vagy foglalkoztatást elősegítő támogatás megszűnése esetén a megszüntető határozat másolata,

**e) álláskeresők ellátása vagy foglalkoztatást elősegítő támogatásban nem részesülő** esetében az illetékes állami foglalkoztatási szerv igazolása, hogy az érintett nyilvántartásukban szerepel-e, valamint arról, hogy álláskeresők ellátásban, illetve foglalkoztatást elősegítő támogatásban nem részesül,

**f) egyszerűsített foglalkoztatásban résztvevők** esetében a munkáltató által kiállított igazolást a kérelem benyújtását megelőző 12 naptári hónapra vonatkozóan,

**g) az illetékes Kormányhivatal (Járási Hivatal)** által megállapított ellátásról szóló határozat másolata, valamint az utolsó postai csekkszelvény, számlakivonat, vagy a pénzintézet igazolása,

**h) ha a családban kiskorú** gyermek van, igazolás a családi pótlék, iskoláztatási támogatás összegéről, esetlegesen igazolás az árvaellátás összegéről,

**i) 16 éven felüli gyermek(ek**) esetében az oktatási intézmény igazolása a tanulói, hallgatói jogviszony fennállásáról (a tagozat megjelölésével, pl.: nappali**), egyetemi, főiskolai hallgatónál** az oktatási intézmény által kiállított igazolás az ösztöndíj összegéről, a kérelem benyújtását megelőző 12 hónapra vonatkozóan, havi tételes bontásban (amennyiben nincs, úgy az oktatási intézmény által kiállított nemleges igazolás) illetve **szakképzésben résztvevők** esetében a szakképzéssel összefüggő pénzbeli juttatásokról,

**j) amennyiben a 16-20 év közötti gyermek nem jár oktatási intézménybe,** de önálló keresettel sem rendelkezik, szükséges mellékelni az illetékes állami foglalkoztatási szerv igazolását arról, hogy álláskeresők ellátásban, illetve foglalkoztatást elősegítő támogatásban részesül-e,

**k)** **igazolás a tartásdíj összegéről** (postai szelvény fénymásolata, számlakivonat, vagy a pénzintézet igazolása, illetőleg nyilatkozat két tanú aláírásával),

**l) a nem havi rendszerességgel szerzett**, illetve vállalkozásból származó jövedelem esetén a kérelem benyújtásának hónapját közvetlenül megelőző adóbevallással lezárt időszakról illetékes állami adóhatóság (NAV) által kiállított hivatalos igazolás. Az adóbevallással még le nem zárt időszakról a könyvelő által kiállított hivatalos igazolás, ennek hiányában a vállalkozó büntetőjogi nyilatkozata az időszak alatt szerzett nettó bevételről. Ha a vállalkozási tevékenység megkezdésétől eltelt időtartam nem éri el a 12 hónapot, akkor az egyhavi átlagos jövedelmet a vállalkozási tevékenység időtartama alapján kell kiszámítani.

Amennyiben közkereseti társaság, betéti társaság, korlátolt felelősségű társaság tagja, vagy részvénytársaság részvényese, úgy csatoljon (könyvelő által kiállított) hivatalos igazolást a kérelem beadását megelőző adóbevallással lezárt évre vonatkozó osztalék nettó kifizetéséről (osztalék előleg kifizetése esetén a kérelem beadását megelőző 12 hónapra vonatkozó hivatalos igazolást).

**m)** A **c), d), e), f), g) és j) pontokban foglalt esetekben** a kérelem benyújtását megelőző 12 hónapról szóló büntetőjogi nyilatkozat az alkalmi munkából a kérelem benyújtását megelőző 12 naptári hónapban szerzett havi jövedelemről**,**

**n)** folyószámlával rendelkezők esetén igazolás a bankszámlaszámról, vagy a folyószámla kivonat másolata,

**o)** gyámolt vagy gondnokolt személy esetén a hatályos gyám- vagy gondnokkirendelő határozat másolata,

**p) igazolás** a fogyatékossági támogatás, vakok személyi járadéka, vagy a magasabb összegű családi pótlék összegéről, illetve a rehabilitációs hatóság komplex minősítését az egészségkárosodás %-os mértékére vonatkozóan.

**II. Vagyonnyilatkozat**

**III. Egyéb csatolandó dokumentumok:**

**a)** az óbudai **jövedelempótló** támogatáshoz csatolni szükséges a rehabilitációs szakigazgatási szerv hatályos szakvéleményét / szakhatósági állásfoglalását, vagy a foglalkoztatási szerv igazolását, az álláskeresők kiskönyvének másolatát, vagy a tanulmányok befejezését igazoló dokumentumot (bizonyítvány, intézmény igazolása),

**b) temetési** **támogatáshoz** az elhunyt anyakönyvi kivonatának másolatát, eredeti temetési számlát,

**c) gyógyszertámogatáshoz** a gyógyszertár által beárazott, a diagnosztizált betegséghez közvetlenül kapcsolódó gyógyszereket, felnőtt tápszereket, inkontinencia termékeket tartalmazó háziorvosi igazolást, a kezelőorvos által javasolt és a forgalmazó által beárazott, a kihordási időt is tartalmazó egyéb gyógyászati segédeszközre vonatkozó igazolást,

**d) fejlesztést igénylő gyermek** támogatatásához a fejlesztés szükségességét tartalmazó szakértői véleményt, valamint a fejlesztést nyújtó szervezet igazolását,

**e) betegápolási** **díj**hoz a háziorvos igazolását és az általa hivatkozott szakvéleményt /zárójelentést / igazolást, az intézményvezető igazolását, ha az ápolt közoktatási, felsőoktatási intézmény tanulója vagy nappali szociális intézményi ellátásban részesül.